Roger Waters fremførte «If» på sine solo-turneer på 1980-tallet. Richard Wrights komposisjon «Summer '68» er regnet som Pink Floyds første kritikk av rock 'n' roll-livsstilen, noe som senere skulle bli et gjennomgangstema hos Pink Floyd. «Fat Old Sun» var blant sangene David Gilmour spilte akustisk på DVD-en som kom ut i 2002. Det var også en av bandets konsert-favoritter tidlig på 1970-tallet, da i en betydelig utvidet versjon som varte i over 15 minutter. «High Hopes» fra Pink Floyds studioalbum har en innledning med kirkeklokker som minner om tilsvarende på «Fat Old Sun».